فرانسا، آوریل 2017ده ائدیله‌جک پرزیدنتلیک سئچیم‌لرینده ساغین نامیزدینی سئچمک اوچون اؤن سئچیمه گئتدی.
قطعی اولمایان نتیجه‌لره گؤره، اسکی پرزیدنت نیکولا سارکوزی یاریش‌دان الندی.
تخمینن 3 مین صاندیق‌دان الده ائدیلن قطعی اولمایان نتیجه‌لره گؤره فرانسوا فیون یوزده 42 وئرگول 8، آلان ژوپه یوزده 26، نیکولا سارکوزی ایسه یوزده 24 وئرگول 4 سس آلدی.
بو نتیجه‌لره گؤره فیون و ژوپه ایکینجی تورا قالارکن سارکوزی الندیغینی قبول ائتدی و ایکینجی توردا فیون‌و دستکلیه‌جگینی آچیقلادی.
سورغولار 4-جو اولا‌راق گؤرونن فیونون رقیب‌لرینی گئریده بوراخا‌راق بیرینجی سئچیلمه‌سی ایسه اؤن سئچیم‌لرین سورپریزی اولدو.
ایکینجی دؤوره قالماغی باجاران نامیزدلر، 27 نوامبر بازار گونو یئنی‌دن یاریشا‌جاق.
